text: 26-årig mand fra Horsens ramt af flere skud
  01 marts 2016 kl. 05.32
  Politiet efterlyser vidner til et skyderi i Randers. En 26-årig blev ramt, men er uden for livsfare.
  Østjyllands Politi modtog mandag aften kl. 22.30 en anmeldelse om skyderi i Højtoftegade i Randers. En 26-årig mand fra Horsens var blevet ramt af flere skud.
  Politi vil gerne tale med vidner, der kan have set noget i området omkring Højtoftegade, Mølletoften, Bøsbrovej i Randers omkring gerningstidspunktet.
  En bil er set kørende væk i høj fart. Det kan muligvis være en mørk stationcar, oplyser  politiet.
  Den 26-årige mand har bopæl i Horsens.
  Politiet ønsker ikke at kommentere, om de kender manden fra andre forhold.
  26-årig mand ramt af skud https://t.co/vqw04BSYaJ
  
  